پرزیدنت رجب طیب اردوغان، روسیا دولت باشقانی ولادیمیر پوتین‌ین دعوتی ایله سوچی‌یه گئدیر.
بو گون بیر آرایا گله‌جک لیدرلرین گوندمینده ایکیطرف‌لی علاقه‌لر ایله سوریه باشدا اولماقلا بؤلگه‌سل و قلوبال موضوعلار اولا‌جاق.
پرزیدنت سؤزچوسو ایبراهیم کالین‌ین ائتدیگی آچیقلامادا،
"پرزیدنتیمیز رجب طیب اردوغانین روسیا دولت باشقانی ولادیمیر پوتین‌ین دعوتینه ایجابتله، 3 می چرشنبه گونو روسیایا رئال‌لاش‌دیرا‌جاق‌لاری زیارت چرچیوه‌سینده تیجارت هجمینین و قارشی‌لیق‌لی یاتیریم‌لارین آرتیریلماسی، توریزمین اینکیشاف ائتدیریلمه‌سی، انرژی امکداشلیغین گوجلندیریلمه‌سی باشدا اولماقلا ایکیطرف‌لی ایرتیباط ‌لار مذاکیره اولونا‌جاق." دئدی.
آچیقلامادا، ایکی لیدرین ترورلا موباریزه موضوعسونو مذاکیره یاتیراجاق‌لاری ایفاده ائدیلدی.
اردوغان و پوتین، سوریه مسله‌سیله علاقه‌دار اولا‌راق ایسه ژنو و آستانا پروسه‌لری‌نین تعقیبی، دسامبر آییندا حیاتا کئچیریلن آتشکسین یاییلماسی، آتشکس پوزونتولاری‌نین سون تاپماسی، آخان قانین دایانماسی، وطنداش‌لارا کؤمک چاتدیریلماسی و سیاسی کئچیدین تامین ائدیلمه‌سی اوچون آتیلماسی لازیم اولان آددیم‌لاری گؤروشه‌جک.
